stanford-oval/wikipedia huggingface dataset:
We Can’t Stop

| ”We Can’t Stop” Miley Cyrus |
| --- | --- | --- |

Singlen tiedot
 Albumilta: Bangerz
 Julkaistu: 3. kesäkuuta 2013
 Tyylilaji: pop, tanssimusiikki, R&B
 Kesto: 03.51
 Levy-yhtiö: RCA Records
Miley Cyrusin muut singlet
| ”Who Owns My Heart” 2010 | ”We Can’t Stop” 2013 | ”Wrecking Ball” 2013 |
"We Can’t Stop" on yhdysvaltalaisen laulaja-näyttelijä Miley Cyrusin kappale sekä ensimmäinen single hänen neljänneltä studioalbumiltaan Bangerz. Kappale julkaistiin 3. kesäkuuta 2013 ja levy-yhtiönä toimi ensimmäisen kerran RCA Records. Singlen kirjoittivat Mike L. Williams II, Pierre Ramon Slaughter, Timothy Thomas ja Theron Thomas (joka tunnetaan nimellä Rock City), Cyrus, Douglas Davis ja Ricky Walters. Singlen tuottivat Williams II ja Mike Will Made-It. Tyyliltään kappale on poppia, R&B:tä ja tanssimusiikkia. Kappaleen sanat puhuvat pääasiassa kotijuhlista.
Bangerz on Cyrusin neljäs studioalbumi, joka julkaistiin lokakuussa 2013. Vaikka Cyrusin alkuperäinen suunnitelma oli pitää taukoa musiikista, hän alkoi suunnittelemaan kyseistä albumia vuonna 2012. Albumin työstäminen jatkui vuoteen 2013, jonka aikana Cyrus jätti entisen levy-yhtiönsä Hollywood Recordsin ja siirtyi RCA Recordsiin.
Single ylsi sijalle kaksi Billboard Hot 100 -listalla. Cyrus on esittänyt kappaleen livenä useaan otteeseen ja media on antanut paljon kritiikkiä Cyrusin vieläkin radikaalimpaan suuntaan menneestä lavashow’sta ja asukokonaisuuksista. Singleä seuraa albumilta samana vuonna julkaistu ”Wrecking Ball”.
Yaka-Garonfin Koptigan

Yaka-Garonfin Koptigan (s. 31. joulukuuta 1941) on togolainen tennispelaaja, joka on kaikkien aikojen vanhin Davis Cupissa pelannut pelaaja. Hän oli tuolloin 59 vuotta ja 147 päivää vanha. Hän pelasi ainoan Davis Cupin tennispelinsä Mauritiusta vastaan 27. toukokuuta 2001.
Yaşar Büyükanıt

Yaşar Büyükanıt
Mehmet Yaşar Büyükanıt (1. syyskuuta 1940 – 21. marraskuuta 2019) oli Turkin armeijan kenraali ja esikuntapäällikkö. Hän valmistui Turkin sotakorkeakoulusta vuonna 1961 jalkaväen upseeriksi. Menestyksekäs sotilasura huipentui nousuun esikuntapäälliköksi 1. syyskuuta 2006.
Büyükanıt oli näkyvä hahmo Turkin sisäpolitiikassa. Hän vastusti uskonnollisia fundamentalisteja ja Kurdistanin työväenpuoluetta.
Aiheesta muualla

Kenraali: Turkin pitäisi hyökätä Irakiin  13.4.2007. Turun Sanomat.[vanhentunut linkki]
Waziristan

Waziristan Pakistanin kartalla.
Waziristan on wazirien pataaniheimon asuttama alue Pakistanin länsiosassa. Suurin osa alueesta kuuluu entisiin Pakistanin heimoalueisiin ja nykyiseen Khyber Pakhtunkhwaan.
Maantiede

Waziristan rajoittuu pohjoisessa Kuramjokeen, etelässä Gumaljokeen ja idässä Bannun ja Dera Ismail Khanin piirikuntien rajaan. Waziristanin läntinen raja kulkee suurin piirtein Afganistanin ja Pakistanin välistä rajaa pitkin, mutta alue ulottuu paikoittain myös Afganistanin puolelle. Alueen maasto on vuoristoinen ja karu. Alueen Indusjoelle virtaavia jokia pitkin pääsee muualle sisämaahan.
Historia

Waziristanin varhaishistoriasta tiedetään vain vähän. Joitakin mainintoja alueesta on esimerkiksi Baburin valtakaudelta ja myöhemmin Ahmad Šah Dorranin valtakaudelta 1700-luvulta. Enemmän tiedetään kuitenkin vuodesta 1849 eteenpäin, jolloin britit alkoivat ulottaa valtaansa Intiassa Waziristaniin saakka. Briteille wazirit olivat turvallisuusongelma, jonka ratkaisemiseksi tehtiin rangaistusretkiä ja rakennettiin varuskuntia ja teitä. Britit loivat myös kaksi hallinnollista aluetta, Pohjois-Waziristanin (1895) ja Etelä-Waziristanin (1896). Brittivalta herätti vastustusta paikallisten keskuudessa, ja paikallinen uskonnollinen johtaja Mulla Muhyi al-Din (k. 1913), joka tunnettiin paremmin nimellä Mulla Powinda, johti epäonnistunutta kapinaa brittejä vastaan. Kolmannen afgaanisodan aikana vuonna 1919 britit menettivät otteensa suuresta osasta Waziristania. Valtansa palauttamiseksi britit suorittivat alueella suuria sotilasoperaatioita vuosina 1919-1923. Väkivaltaisuudet jatkuivat vielä näiden operaatioiden jälkeenkin.
Pakistanin itsenäistyminen toi muutoksia Waziristaniin. Vakinaisen armeijan varuskunnat korvattiin paikallisilla puolisotilaallisilla joukoilla ja alueelle tuli nyt myös kouluja ja sairaaloita. Monet paikalliset työskentelivät eri puolilla Pakistania. Luotettavien väestönlaskentojen puutteesta huolimatta Waziristanin väestön tiedetään kasvaneen selvästi 1900-luvun jälkimmäisellä puoliskolla. Väestönkasvu johti omiin ongelmiinsa alueen heimojen välillä. 1970-luvulla hallitusten joukkojen piti puuttua väkivaltaisuuksiin mahsudien ja wazirien heimojen välillä. Afganistanin sodan myötä Waziristanista ontullut merkittävä piilopaikka Afganistanin Taliban-liikkeen taistelijoille. Pakistanin hallitus on taistellut Yhdysvaltojen painostuksesta Taliban-taistelijoita vastaan alueella.
Väestö

Waziristanin väestön valtaosa on pataaneja. Wazirit ovat pataaniheimo, joiden mukaan Waziristan on nimetty. Toinen alueella vaikuttava heimo ovat mahsudit, joita asuu etenkin Etelä-Waziristanin keskiosissa. Alueella on perinteisesti harjoitettu lähinnä maanviljelyä ja karjanhoitoa, joita ovat tukeneet kauppa, kaivostoiminta, pienimuotoinen teollisuus ja ryöstöretket.
Maisemaa Waziristanissa.
War (U2:n albumi)

| War U2 |
| --- | --- | --- |

Studioalbumin tiedot
 Äänitetty : syyskuu – marraskuu 1982 Windmill Lane, Dublin, Irlanti
 Julkaistu: 28. helmikuuta 1983
 Formaatti: CD, LP, C-kasetti
 Tuottaja(t): Steve Lillywhite
 Tyylilaji: Rock, post-punk
 Kesto: 42.03
 Levy-yhtiö: Island Records
U2:n muut julkaisut
| October 1981 | War 1983 | Under a Blood Red Sky 1984 |
Singlet albumilta War
 ”New Year’s Day” Julkaistu: 1. tammikuuta 1983  ”Two Hearts Beat as One” Julkaistu: 21. maaliskuuta 1983  ”Sunday Bloody Sunday” Julkaistu: 21. maaliskuuta 1983  ”40” Julkaistu: elokuu 1983
War on irlantilaisen rock-yhtye U2:n kolmas studioalbumi. Albumin on tuottanut yhtyeen kahden edellisen albumin tavoin Steve Lillywhite, ja sen julkaisi Island Records 28. helmikuuta 1983. Albumia on pidetty U2:n ensimmäisenä avoimesti poliittisena albumina esimerkiksi sen singlejen ”Sunday Bloody Sunday” ja ”New Year’s Day” sanoitusten sekä nimensä johdosta. Yhtye oli esittänyt Warin kappaleita konserteissaan jo ennen albumin julkaisua, ja ne ovat rock- ja post-punk -tyylistään huolimatta yhtyeen aiempaan tuotantoon verrattuna aggressiivisempia.
Albumi äänitettiin vuoden 1982 syksyllä Dublinissa Windmill Lane -studiolla, jossa yhtye on levyttänyt myös valtaosan muusta tuotannostaan. U2:n kaksi edellistä studioalbumia, Boy ja October, liittyivät keskeisesti nuoruusiän ja hengellisyyden teemoihin, mutta Warilla yhtye käsitteli kappaleissaan sodan eri näkökulmia ja sen vaikutuksia.
War nousi suoraan Britannian albumilistan ykköseksi. Yhdysvalloissa sen korkein sijoitus Billboard 200 -listalla oli 12, ja siitä tuli yhtyeen uran ensimmäinen kultalevy Yhdysvalloissa. Julkaisunsa aikaan albumi sai arvosteluissa negatiivisen vastaanoton, mutta myöhemmin sitä on pidetty yhtenä U2:n parhaista tuotoksista. Vuonna 2012 albumi oli Rolling Stonen 500 Greatest Albums of All Time -listan sijalla 223. Albumin julkaisua seuranneella, menestyksekkäällä War Tour -kiertueella U2 taltioi myös ensimmäisen livealbuminsa ja konserttielokuvansa Under a Blood Red Sky. War julkaistiin digitaalisesti uudelleenmasteroituna vuonna 2008.
Kappalelista

Kaikki kappaleet säv. ja san. U2.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Sunday Bloody Sunday | 4.38 |  |  |  |  |  |  |  |
| 2. | Seconds | 3.09 |  |  |  |  |  |  |  |
| 3. | New Year’s Day | 5.38 |  |  |  |  |  |  |  |
| 4. | Like a Song... | 4.48 |  |  |  |  |  |  |  |
| 5. | Drowning Man | 4.12 |  |  |  |  |  |  |  |
| 6. | The Refugee | 3.40 |  |  |  |  |  |  |  |
| 7. | Two Hearts Beat as One | 4.00 |  |  |  |  |  |  |  |
| 8. | Red Light | 3.46 |  |  |  |  |  |  |  |
| 9. | Surrender | 5.34 |  |  |  |  |  |  |  |
| 10. | 40 | 2.36 |  |  |  |  |  |  |  |
|  |  | 42.03 |  |  |  |  |  |  |  |
Listasijoitukset

| Maa | Sertifikaatio | Myynti |
| --- | --- | --- |
| Brasilia | Kultaa | 50 000+ |
| Kanada | 3x platinaa | 300 000+ |
| Ranska | 2× platinaa | 600 000+ |
| Saksa | Kultaa | 100 000+ |
| Alankomaat | Kultaa | 40 000+ |
| Sveitsi | Kultaa | 25 000+ |
| Yhdistynyt kuningaskunta | 2× platinaa | 600 000+ |
| Yhdysvallat | 4× platinaa | 4 000 000+ |
Kokoonpano

Bono – laulu, kitara
The Edge – kitara, piano, taustalaulu, laulu kappaleessa "Seconds," basso kappaleessa "40"
Adam Clayton – basso, kitara kappaleessa "40"
Larry Mullen Jr. – rummut
Kokoonpano > Vierailija

Kenny Fradley – trumpetti
Steve Wickham – viulu kappaleissa "Sunday Bloody Sunday" ja "Drowning Man"
Cheryl Poirier, Adriana Kaegi, Taryn Hagey, Jessica Felton – taustalaulu kappaleissa "Red Light" ja "Surrender"
Singlet
| Vuosi | Single | Lista | Sijoitus |
| --- | --- | --- | --- |
| 1983 | "New Year’s Day" | Billboard Mainstream Rock | 2 |
| 1983 | "Sunday Bloody Sunday" | Billboard Mainstream Rock | 7 |
| 1983 | "Two Hearts Beat As One" | Billboard Mainstream Rock | 12 |
Web Science Trust

Web Science Trust on MIT:n ja Southamptonin yliopiston aloittama yhteistyöprojekti, joka pyrkii yhdistämään ja standardisoimaan webin sosiaalisia ja teknisiä aspekteja. Se julkistettiin 2006 nimellä Web Science Research Initiative (WSRI). Nykyisen nimen se sai 2009.
Alkuperäisiä kiinnostuksen kohteina olivat:
yksityisyyden suoja
sosiaaliset verkostot
yhteisöllisyys
Aiheesta muualla

Press release
Official site
Walesin herätys

Walesin herätys oli vuosina 1904–1905 Walesissa vaikuttanut protestanttinen herätys, jonka johtaja oli kaivostyöläinen Evan Roberts. Walesin herätyksen juuret ovat Keswick-liikkeessä, jonka kokoontumisia pidettiin Llandrindod Wellsissä kesällä 1903. Kokoontumisten seurauksena kuuden saarnaajan ryhmä kokoontui yhteen kuukausittain, minkä seurauksena syttyi herätys.
Walesin herätys levisi Walesin kirkkoihin ja kappeleihin. Herätyksen merkittävänä ominaisuutena on pidetty spontaaniutta ja "vapautta Hengessä". Saarnaajat antoivat herätykselle innokkaasti tukeansa ja uusien jäsenten määrä pelkästään Walesissa nousi jopa 70 000:een. Herätys alkoi kirkoissa, joihin myös kääntyneet jäivät. Walesin herätys synnytti kiinnostusta mm. Thomas Ball Barrattissa, joka kirjoitti herätyksestä Byposten-lehdessä. Walesin herätys vaikutti myös Los Angelesin rukousherätykseen ja sen myös Azusa-kadun herätykseen. Pastori Joseph Smale toimi linkkinä Walesin herätyksen ja Los Angelesin välillä ja piti 19-viikkoisen rukouskampanjan kirkossaan. Rukousaiheena oli samanlainen Pyhän Hengen vuodatus, jota oli koettu Walesissa.
War & Peace Vol. 2 (The Peace Disc)

| War & Peace Vol>  2 Ice Cube |
| --- | --- | --- |

Studioalbumin tiedot
 Äänitetty : 1999-2000
 Julkaistu: 21. maaliskuuta 2000
 Tuottaja(t): DJ Yella, DJ Joe Rodriquez, Carl "Chucky" Thompson, One Eye, T-Bone, Ice Cube, Dr. Dre
 Tyylilaji: hip hop
 Kesto: 59.58
 Levy-yhtiö: Priority Records
Ice Cuben muut julkaisut
| War & Peace Vol. 1 1998 | War & Peace Vol. 2 2000 | Greatest Hits 2001 |
War & Peace Vol. 2 (The Peace Disc) on rap-artisti Ice Cuben kuudes sooloalbumi joka julkaistiin vuonna 2000. Albumi sijoittui avausviikolla sijalle kolme Billboard 200 listalla.
Albumi alkaa singlekappaleella "Hello" jossa mukana ovat vanhat N.W.A. -artistit Dr. Dre ja MC Ren.
Kappalelista

Hello – 3.52 (mukana MC Ren & Dr. Dre)
Pimp Homeo – 0.35
You Ain't Gotta Lie (Ta Kick It) – 4.06 (mukana Chris Rock)
The Gutter Shit – 4.29 (mukana Jayo Felony, Gangsta & Squeak RU)
Supreme Hustle – 4.22
Mental Warfare – 1.01
24 Mo' Hours – 3.27
Until We Rich – 4.14 (mukana Krayzie Bone)
You Can Do It – 4.19 (mukana Mack 10 & Ms. Toi)
Mackin' & Driving – 0.27
Gotta Be Insanity – 4.00
Roll All Day – 3.16
Can You Bounce? – 3.53
Dinner With The CEO – 0.49
Record Company Pimpin' – 4.46
Waitin' Ta Hate – 3.38
Nigga Of The Century – 4.15
You Can Do It (Instrumental) – 4.21
Albumin listasijoitukset

| 0 | 1 | 2 | 3 |
| --- | --- | --- | --- |
| Vuosi | Albumi | Listasijoitukset | Listasijoitukset |
| Vuosi | Albumi | Billboard 200 | Top Rap/R&B Albums |
| 2000 | War & Peace Vol. 2 (The War Disc)  | #3 | #1 |
Singlet

"Until We Rich" (1999)
"You Can Do It" (2000)
"Hello" (maaliskuu 2000)
Arvosteluita

Allmusic:
Rolling Stone:
Soundi:
Yhdysvaltain sotaministeri

| Yhdysvaltain sotaministeri |
| --- | --- |
 United States Secretary of War
 
 Viran viimeinen haltija Kenneth Claiborne Royall
 
Nimittäjä:  Yhdysvaltain presidentti
Perustettu:  1789
Ensimmäinen:  Henry Knox
Viimeinen:  Kenneth Claiborne Royall
Lakkautettu:  1947
Yhdysvaltain sotaministeri (engl. United States Secretary of War, ennen itsenäistymistä Secretary at War) oli Yhdysvalloissa vuoteen 1947 asti käytössä ollut ministerinvirka. Sotaministerin tehtävänä oli johtaa Yhdysvaltain sotaministeriötä, joka vastasi aluksi kaikista Yhdysvaltain sotilasasioista. Sotaministeriön tehtäviä karsittiin kuitenkin jo vuonna 1789, kun laivastoon liittyvät asiat siirrettiin uudelle Yhdysvaltain laivastoministeriölle. Sotaministerin nimitti Yhdysvaltain presidentti senaatin suostumuksella.
Sotaministerin virka lakkautettiin vuonna 1947, kun sodankäyntiin liittyviä ministerinvirkoja uudistettiin. Sotaministerin tilalle tulivat armeijaministeri ja ilmavoimaministeri. Vuonna 1949 armeija-, ilmavoima- ja laivastoministerit luopuivat paikastaan presidentin kabinetissa, jossa niitä siitä eteenpäin on edustanut yhteisesti Yhdysvaltain puolustusministeri.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Yb (Syktyvdinin piiri)

Yb (komiksi ja venäjäksi Ыб) on kylä ja maalaiskunta Komin tasavallan Syktyvdinin piirissä Venäjällä. Se sijaitsee Sysolajoen varrella 36 kilometriä piirikeskus Vylgortista etelään. Ybistä on maantieyhteys Vylgortiin ja Syktyvkariin. Vuonna 2002 kylässä oli 518 asukasta.
Kylä mainitaan ensimmäisen kerran vuonna 1586. Nähtävyyksiä ovat vuosina 1825–1835 rakennettu Kristuksen taivaaseen astumisen kirkko ja kotiseutumuseo.
Aiheesta muualla

Yb Leonid Tomovin sivustolla (venäjäksi)
Yhdysvaltain sotilassuklaa

Sotilassuklaata
Sotilassuklaa on kuulunut vuodesta 1937 lähtien Yhdysvaltojen armeijan kenttäolosuhteissa käytettäviin ruoka-annoksiin. Suklaan tarkoitus on kaksitahoinen: toisaalta sen tehtävänä on parantaa joukkojen taistelutahtoa, mutta toisaalta sen on tarkoitus toimia taskukokoisena hätäravintona. Sotilaskäyttöön tarkoitettu suklaa valmistetaan yleensä armeijan asettamien vaatimusten mukaisesti erikoistuotantona. The Hershey Company on suurin yksittäinen sotilassuklaan valmistaja.
Taistelutahdon kohottamiseen käytettävä sotilassuklaa ei juurikaan poikkea kaupoissa myytävistä tuotteista maun tai koostumuksen osalta. Usein suklaa kuitenkin pakataan ja valmistetaan eri muotoon kuin tavallisesti.
Hätäravintona käytettävä sotilassuklaa poikkeaa huomattavasti tavallisesta suklaasta. Suklaan tarkoituksena oli taata taistelutilanteessa sotilaiden käyttöön nopeasti sulava energia-annos, ja niinpä aluksi suklaasta pyrittiin tekemään mahdollisimman epämiellyttävän makuinen, jotta joukot eivät nauttisi sitä ennen kuin todellisessa hätätilanteessa. Tässä onnistuttiinkin varsin hyvin, sillä vaikka suklaan makua yritettiin parantaa myöhemmin, se ei koskaan saanut kovin ylistäviä arvioita. Hätäravinnoksi tarkoitetut suklaat valmistettiin mahdollisimman energiatiheiksi, helpoiksi kuljettaa ja lämmönkestäviksi. Jalkaväen sotilaat joutuivat usein taistelemaan trooppisissa ja aavikkomaisissa olosuhteissa, joissa tavallinen suklaa sulaisi hyvin nopeasti, joten lämmönkestävyys oli tärkeätä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:United States military chocolate
Weston Noble

Weston Henry Noble (30. marraskuuta 1922 Riceville, Iowa – 21. joulukuuta 2016) oli yhdysvaltalainen kuoronjohtaja. Hän oli Luther Collegen emeritusprofessori Iowassa.
Noble toimi Luther Collegessa Nordic Choirin johtajana 57 vuoden ajan, kunnes päätti vetäytyä vuonna 2005.
Noble teki myös lukuisia vierailevia esiintymisiä; hän johti muun muassa Mormonien tabernaakkelikuoroa ja sai mormonikirkon Distinguished Service Awardin. Hän esiintyi useilla musiikkifestivaaleilla ulkomaillakin.
Web Open Font Format

Web Open Font Format (WOFF) on verkkosivuilla käytettäväksi tarkoitettu kirjasinmuoto. WOFF kehitettiin vuonna 2009 ja sitä kehitetään World Wide Web Consortiumin standardiksi.
Mozilla Foundation, Opera Software ja Microsoft jättivät WOFF:n W3C:n hyväksyttäväksi 8. huhtikuuta 2010. W3C odottaa WOFF:n muodostuvan selainriippumattomaksi kirjasintyypiksi.
WOFF pakkaa TrueType-, OpenType- ja Open Font Format -kirjasinten käyttämät tiedostot määritelmän mukaisella menetelmällä, mikä mahdollistaa kirjasinten käytön verkkosivuilla.
Selaintuki

Firefox on tukenut WOFF-kirjasimia alkaen versiosta 3.6.
Google Chrome on tukenut WOFF-kirjasimia alkaen versiosta 5.0.
Internet Explorer tukee WOFF-kirjasimia alkaen versiosta 9, täydellinen tuki lisättiin Platform Preview 3 -esiversiossa.
Opera on tukenut WOFF-kirjasimia alkaen versiosta 11.10.
Safari:n on luvattu tukevan menetelmää tulevaisuudessa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Web Open Font Format
Typografia
| --- | --- |
Typografit ja kirjainmuotoilijat:   Jonathan Barnbrook  Saul Bass  Ed Benguiat  Morris Fuller Benton  Neville Brody  Frederic Goudy  Claude Garamond  Eric Gill  Tomi Haaparanta  Nicolas Jenson  Edward Johnston  Donald Knuth  Rudolf Koch  Sami Kortemäki  Zuzana Ličko  William Morris  Stanley Morison  Jan Tschichold  Carol Twombly  Wolfgang Weingart  Hermann Zapf  Gudrun Zapf-von Hesse 
Kirjaintyylit ja -lajit:   Anfangi  Antiikva  Arial  Baskerville  ITC New Baskerville  Calibri  Comic Sans  Egyptienne  Fraktuura  Garamond  Gill Sans  Helvetica  Palatino  Times Roman  Unsiaali  Verdana 
Merkit:   Alduksen lehti ❦  Asteriski *  Ät-merkki @  Englannin punta £  Ampersandi &  Jokerimerkki  Kappaleen merkki ¶  Luetelmamerkki  Luettelo matemaattisista merkeistä  Plus-miinusmerkki ±  Promille ‰  Prosentti %  Pykälämerkki §  Risti †  Ristikkomerkki #  Rub el Hizb ۞  Tekijänoikeusmerkki ©  Tilde ~  Valuuttamerkki ¤  Yläpuolinen indeksointipilkku 
Suuntaukset:   Amerikan uusi aalto  Dekonstruktivismi  Postmodernismi  Sveitsiläinen tyyli 
Muut aiheet:   Aakkoslaji  CamelCase  Glyyfi  Goottilaiset kirjaintyypit  Kapiteeli  Kirjain  Kirjaintyyppi  Kursiivi  Ligatuuri  Logo  Lorem ipsum  Orpo- ja leskirivit  Painokirjaimet  Sans-serif  Serif  TrueType  Web Open Font Format  X-korkeus  Yliviivaus  Ylleviivaus  Ylä- ja alaindeksi 
Käännös suomeksi
Walesin lippu

Walesin lippu.
Walesin lippu liehuu.
Walesin lippu eli Punainen lohikäärme (engl. The Red Dragon, kymriksi Y Ddraig Goch) on Walesissa käytetty kansallislippu. Lipun mittasuhteet ovat 2:3. Lippu koostuu valkoisesta ja vihreästä poikkiraidasta, joiden päällä on punainen lohikäärme. Valkoinen ja vihreä ovat walesiläisen, Englantia vuosina 1485–1603 hallinneen Tudor-suvun värit. Värit viittaavat myös Walesin tunnukseen purjoon. Walesin lippu on Bhutanin lipun ohella ainoa, johon on kuvattu lohikäärme.
Walesin lippu otettiin virallisesti käyttöön vuonna 1959.
Vaikka Wales on osa Yhdistynyttä kuningaskuntaa, Yhdistyneen kuningaskunnan lippuun ei ole sisällytetty mitään aihetta Walesin lipusta. Yhdistyneen kuningaskunnan lipun käyttöönoton aikaan Wales ei ollut kuningaskunta, vaan se oli jo aiemmin liitetty Englantiin ruhtinaskunnaksi.
Aiheesta muualla

Kuvia tai muita tiedostoja aiheesta Walesin lippu Wikimedia Commonsissa
Vuorilampi (Kouvola, Kuisma)

| Vuorilampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°15′11″N, 26°52′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Suuri-Varpaseen 
Järvinumero:  14.983.1.011
Mittaustietoja
Pinnankorkeus:  113,9 m  
Pituus:  410 m  
Leveys:  180 m  
Rantaviiva:  0,945 km  
Pinta-ala:  4,196 ha  
Saaria:  ei saaria 
 fiVuorilampi 
Vuorilampi  on Kymenlaaksossa Kouvolassa  Kuisman lähellä sijaitseva lampi.
Maantietoa

Lampi on 410 metriä pitkä, 180 metriä leveä, ja sen pinta-ala on 4,2 hehtaaria. Lammella ei ole kartan mukaan saaria.  Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Suuri Varpasenjärven valuma-alueeseen (14.983) se kuuluu. Lammen vedenpinnan korkeus on 113,9 metriä mpy.
We Could Be the Same

| We Could Be the Same |
| --- | --- |
 maNga esiintymässä vuoden 2010 Eurovision laulukilpailussa.
Kappaleen tiedot
Esittäjä(t):  maNga
Levy-yhtiö:  Sony Music Entertainment
Kesto:  3:01
Tyylilaji:  alternative rock, rap rock
Julkaistu:  3. maaliskuuta 2010 (digitaalisena) 20. toukokuuta 2010 (CD)
Säveltäjä(t):  Ferman Akgül, Evren Özdemir
Sanoittaja(t):  Ferman Akgül, Evren Özdemir
Euroviisutiedot
Vuosi:  2010
Maa:  Turkki
Kieli:  englanti
Sijoitus:  2.
Pisteet:  170
Sijoitus semifinaalissa:  1.
Pisteet semifinaalissa:  118
Sanat:  sanoitus
Video:  videolinkki
We Could Be the Same on turkkilaisen maNga-yhtyeen kappale. Se edusti Turkkia vuoden 2010 Eurovision laulukilpailussa. Kappale sijoittui toisessa semifinaalissa ensimmäiseksi 118 pisteellä ja pääsi finaaliin. Finaalissa kappale sijoittui toiseksi 170 pisteellä.
Listat

| Lista (2010) | Korkein sijoitus |
| --- | --- |
Ruotsin singlelista: 29
Sveitsin singlelista: 56
Turkin singlelista: 2
UK Singles Chart: 129
WWE SmackDown! vs. Raw 2006

| WWE SmackDown! vs>  Raw 2006 |
| --- | --- |
 Kansikuvassa vasemmalta Batista ja John Cena.
Kehittäjä:  Yuke’s
Julkaisija:  THQ JP Yuke's
Jakelija:  THQ
Pelisarja:  SmackDown vs. Raw
Julkaistu:  PlayStation 2 EU 11. marraskuuta 2005 NA 14. marraskuuta 2005 KOR 9. joulukuuta 2005 JP 2. helmikuuta 2006 PlayStation Portable NA 13. joulukuuta 2005 EU 16. joulukuuta 2005 KOR 19. tammikuuta 2006 JP 12. lokakuuta 2006
Lajityyppi:  showpaini, tappelu
Pelimuoto:  yksinpeli, moninpeli, verkkopeli
Ikäluokitus:  PEGI: 16+ ESBR: T
Alusta:  PlayStation 2, PlayStation Portable
Jakelumuoto:  DVD, UMD
Lisää peliartikkeleitaVideopelien teemasivulla
Infobox OK  : 
WWE SmackDown! vs. Raw 2006 on Yuke’sin kehittämä WWE-painipeli, joka julkaistiin vuonna 2005 PlayStation 2:lle ja PlayStation Portablelle.
Painijat

| 0 | 1 | 2 |
| --- | --- | --- |
|  Batista  The Hurricane  Rob Conway  The Big Show  J.B. Layfield  Rob Van Dam  Booker T  John Cena  Scotty 2 Hotty  Carlito  Joy Giovanni  Shawn Michaels  Charlie Haas  Kane  Shelton Benjamin  Chavo Guerrero  |  Khosrow Daivari  Snitsky  Chris Benoit  Kurt Angle  Spike Dudley  Chris Jericho  Lita  Stacy Keibler  Chris Masters  Michelle McCool  Steven Richards  Christian, Mark Jindrak  Sylvain Grenier  Christy Hemme  Muhammad Hassan  Tajiri  |  Danny Basham  Orlando Jordan  Torrie Wilson  Doug Basham  Paul London  Triple H  Eddie Guerrero  Randy Orton  Trish Stratus  Edge  Rene Dupree  The Undertaker  Eugene  Rey Mysterio  William Regal  Heindenreich  Ric Flair  |
Painijat > Legendat

Stone Cold, Jimmy Hart, Bret Hart, Davey Boy Smith, The Rock, Mankind, Jake The Snake, Hulk Hogan ja Andre the giant.